以下是文学网小编整理的唐诗五言绝句大全,欢迎大家阅读!
1、《鹿柴》
唐·王维
空山不见人,但闻人语响。
返景入深林,复照青苔上。
2、《竹里馆》
唐·王维
独坐幽篁里,弹琴复长啸。
深林人不知,明月来相照。
3、《相思》
唐·王维
红豆生南国,春来发几枝?
愿君多采撷,此物最相思。
4、《登鹳雀楼》
唐·王之涣
白日依山尽,黄河入海流。
欲穷千里目,更上一层楼。
5、《江雪》
唐·柳宗元
千山鸟飞绝,万径人踪灭。
孤舟蓑笠翁,独钓寒江雪。
6、《寻隐者不遇》
唐·贾岛
松下问童子,言师采药去。
只在此山中,云深不知处。
7、《江南春绝句》
唐·杜牧
千里莺啼绿映红,水村山郭酒旗风。
南朝四百八十寺,多少楼台烟雨中。
8、《独坐敬亭山》
唐·李白
众鸟高飞尽,孤云独去闲。
相看两不厌,只有敬亭山。
9、《春晓》
唐·孟浩然
春眠不觉晓,处处闻啼鸟。
夜来风雨声,花落知多少。
10、《静夜思》
唐·李白
床前明月光,疑是地上霜。
举头望明月,低头思故乡。
11、《宿建德江》
唐·孟浩然
移舟泊烟渚,日暮客愁新。
野旷天低树,江清月近人。
12、《怨情》
唐·李白
美人卷珠帘,深坐蹙蛾眉。
但见泪痕湿,不知心恨谁?
13、《行宫》
唐·元稹
寥落古行宫,宫花寂寞红。
白头宫女在,闲坐说玄宗。
14、《问刘十九》
唐·白居易
绿蚁新醅酒,红泥小火炉。
晚来天欲雪,能饮一杯无?
15、《送别》
唐·王维
山中相送罢,日暮掩柴扉。
春草明年绿,王孙归不归。
16、《终南望余雪》
唐·祖咏
终南阴岭秀,积雪浮云端。
林表明霁色,城中增暮寒。
17、《送崔九》
唐·裴迪
归山深浅去,须尽丘壑美。
莫学武陵人,暂游桃源里。
18、《八阵图》
唐·杜甫
功盖三分国,名成八阵图。
江流石不转,遗恨失吞吴。
19、《送崔九》
唐·裴迪
归山深浅去,须尽丘壑美。
莫学武陵人,暂游桃源里。
20、《登乐游原》
唐·李商隐
向晚意不适,驱车登古原。
夕阳无限好,只是近黄昏。